28/10/2022 | Administración Autonómica
Xunta de Galicia
Vicepresidencia Primeira e Consellería de Economía, Industria e Innovación
Xefatura Territorial da Coruña
Servizo de Enerxía e Minas
Resolución do 24 de outubro de 2022, da Xefatura territorial da Coruña, pola que se conceden as autorizacións administrativas previa e construción dunha instalación de distribución eléctrica no concello de Cabanas (expediente-e.: IN407A 2022/205-1).

Resolución do 24 de outubro de 2022, da Xefatura territorial da Coruña, pola que se conceden as autorizacións administrativas previa e de construción dunha instalación de distribución eléctrica no concello de Cabanas (expediente-e.: IN407A 2022/205-1). Expediente-e.: IN407A 2022/205-1. Solicitante: Industria Eléctrica Sucesores de Manuel Leira, SL. Denominación: LMTS Fadeira - Camiño do Rolo. Termo municipal: Cabanas. FEITOS: Primeiro. O 20/07/2022, Industria Eléctrica Sucesores de Richard Luis Bragunde De Aguiar, SL solicitou a esta xefatura territorial o outorgamento das autorizacións administrativas previa e de construción das instalacións do proxecto de execución denominado LMTS Fadeira - Camiño do Rolo, coa finalidade de incrementar a garantía e calidade da subministración de enerxía eléctrica e cambiar a actual arquitectura radial da rede de distribución de media tensión pasándoa a unha arquitectura de dobre anel aberto, proxectándose a tal fin un recuamento dun treito aéreo da liña de distribución de media tensión LP a Vilar do Colo (expedientes IN407A 2001/396-1 e IN407A 2012/29-1) mediante da instalación dun treito de liña soterrada de media tensión. Segundo. O promotor achega xunto coa antedita solicitude o proxecto de execución, que inclúe memoria, planos e presuposto, conforme establece o artigo 123 do Real decreto 1955/2000, do 1 de decembro, que comprende os seguintes documentos: - Proxecto de execución denominado LMTS Fadeira - Camiño do Rolo, subscrito por Francisco Javier Bouza Cabarcos, enxeñeiro industrial (colexiado nº 867 do ICOII de Galicia), con visado nº 20222184, de data 19/07/2022 do dito órgano colexial. - Declaración responsable asinada o 13/07/2022 polo dito técnico proxectista conforme ao Anexo I da Instrución 5/2012, do 15 de novembro, da Dirección Xeral de Industria, Enerxía e Minas, sobre os criterios a aplicar para esixir visado colexial en materia de industria e enerxía (DOG nº 229, do 30/11/2012) e de cumprimento de toda a normativa que lle é de aplicación nos termos establecidos no apartado 1. b) do artigo 53 da Lei 24/2013, de 26 de decembro, do Sector Eléctrico (BOE nº 310, do 27/12/2013) e na Resolución de 19 de febreiro de 2014, da Consellería de Economía e Industria, pola que aproba o procedemento de autorización administrativa de construción de acordo co previsto na Lei 24/2013, do 26 de decembro, do sector eléctrico (DOG nº 54, do 19/03/2014). Terceiro. O proxecto non se someteu ao trámite de información pública, de conformidade co disposto no artigo 50 da Lei 9/2021, do 25 de febreiro, de simplificación administrativa e de apoio á reactivación económica de Galicia (DOG nº 39, do 26/02/2021). En cumprimento do artigo 46. e) da dita lei, o solicitante declara que o proxecto non afecta a novos bens e dereitos de propiedade particular. Cuarto. De acordo co establecido no artigo 127 do Real decreto 1955/2000, do 1 de decembro, solicitouse o preceptivo informe ou, de ser o caso, o establecemento do condicionado técnico que estimasen pertinente, ás distintas administracións, organismos, empresas de servizo público ou de servizos de interese xeral afectadas para o que lles foi remitida unha separata do proxecto contendo as características da instalación e a documentación cartográfica na parte que a instalación puidera afectar a bens e dereitos ao seu cargo. Industria Eléctrica Sucesores de Manuel Leira, SL presentou separatas para os seguintes organismos: Concello de Cabanas. Quinto. Con data 20/10/2022, os servizos técnicos da xefatura territorial emitiron informe sobre a solicitude feita por Industria Eléctrica Sucesores de Richard Luis Bragunde De Aguiar, SL. CONSIDERACIÓNS LEGAIS E TÉCNICAS: 1. O xefe territorial da Coruña da Consellería de Economía, Industria e Innovación é competente para resolver o presente expediente, ó abeiro do disposto no Decreto 9/2017, do 12 de xaneiro, da Consellería de Economía, Emprego e Industria, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG nº 22, do 01/02/2017) e no Decreto 116/2022, do 23 de xuño, da Vicepresidencia Primeira e Consellería de Economía, Industria e Innovación, polo que se establece a estrutura orgánica da Vicepresidencia Primeira e Consellería de Economía, Industria e Innovación (DOG nº 126, do 04/07/2022). 1. A lexislación de aplicación a este expediente é: - Lei 24/2013, do 26 de decembro do Sector Eléctrico (BOE nº 310, do 27/12/2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (BOE nº 310, do 27/12/2000). - Real decreto-lei 23/2020, do 23 de xuño, polo que se aproban medidas en materia de enerxía e en outros ámbitos para a reactivación económica (BOE nº 175, do 24/06/2020). - Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas Instrucións Técnicas Complementarias ITC-LAT 01 a 09 (BOE nº 68, do 18/03/2008). - Real decreto 337/2014, do 9 de maio, polo que e aproban o Regulamento sobre condicións técnicas e garantías de seguridade en instalacións eléctricas de alta tensión e as súas Instrucións Técnicas Complementarias ITC-RAT 01 a 23 (BOE nº 139, do 09/06/2014). - Lei 9/2021, do 25 de febreiro, de simplificación administrativa e de apoio á reactivación económica de Galicia (DOG nº 39, do 26/02/2021). 3. As características mais significativas das instalacións recollidas no proxecto LMTS Fadeira - Camiño do Rolo, obxecto da solicitude de outorgamento das autorizacións administrativas previa e de construción, son: · LMTS a 15 kV, de 557 metros de lonxitude, en condutor tipo RHZ1-2OL 12/20 kV 3(1 x 240 mm2 Al), coa orixe en arqueta existente na que se farán os empalmes MT de conexión cun treito soterrado da LMT LP Vilar do Colo (expedientes IN407A 2001/396-1 e IN407A 2012/29-1) e remate no PA/S proxectado no apoio nº 23 existente metálico tipo C-4000/16 da dita LMT.2. Non consta no expediente, a día de hoxe, contestación da administración local ao informe solicitado, de tal xeito que, de acordo co establecido nos apartados 3 e 4 do artigo 3, do Real decreto-lei 23/2020, do 23 de xuño, enténdese a conformidade do Concello de Cabanas coas especificacións técnicas propostas no proxecto de execución.3. No expediente consta un informe favorable dos servizos técnicos desta xefatura territorial. De acordo con todo o indicado, RESOLVO Conceder as autorizacións administrativas previa e de construción das instalacións de media tensión recollidas no proxecto LMTS Fadeira - Camiño do Rolo de características anteriormente descritas, coas seguintes consideracións: - A presente autorización outórgase sen prexuízo daquelas concesións e autorizacións que sexan necesarias de acordo con outras disposicións que sexan de aplicación segundo á lexislación vixente, e en especial as relativas á ordenación do territorio e o medio ambiente, tal e como se dispón no artigo 120.2. do Título VII do Real decreto 1955/2000, do 1 de decembro. - A presente autorización circunscríbese ás instalacións de tensión maior de 1 kV, de conformidade co artigo 111 do Real decreto 1955/2000, de 1 de decembro. - As instalacións executaranse no prazo dun ano, contado a partir do día seguinte ao da publicación da presente resolución no Diario Oficial de Galicia. - Para a posta en funcionamento das instalacións, Industria Eléctrica Sucesores de Richard Luis Bragunde De Aguiar, SL solicitará expresamente a esta xefatura territorial a autorización de explotación das mesmas, acompañada da seguinte documentación: a) As declaracións de conformidade relativas ao material ou equipamento, e as certificacións ou homologacións, se procede. b) Un certificado do/a director/a da montaxe no que se garantirá o cumprimento das especificacións do proxecto e prescricións complementarias, se as houbera, así como das regulamentacións e normas oportunas na montaxe da instalación e posta a punto. c) Toda a documentación esixible segundo a ITC LAT-04 do Real decreto 223/2008, do 15 de febreiro e a ITC RAT-22 do Real decreto 337/2014, do 9 de maio. Contra a presente resolución, que non é definitiva en vía administrativa, poderase interpor recurso de alzada ante o Vicepresidente Primeiro e Conselleiro de Economía, Industria e Innovación no prazo dun mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE nº 236, do 02/10/2015), sen prexuízo de que os interesados poidan promover calquera outra acción que consideren pertinente para a defensa dos seus intereses. Mediante este documento notifícaselle a Industria Eléctrica Sucesores de Manuel Leira, SL esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE nº 236, do 02/10/2015). A Coruña, 24 de outubro de 2022 O xefe territorial Isidoro Martínez Arca